
Koolieelse lasteasutuse Maasikas liitumine
koolieelse lasteasutusega Kaseke
1. Asjaolud ja menetluse käik

Koolieelne lasteasutus Kaseke ja koolieelne lasteasutus Maasikas on üldtüüpi lasteasutused 4 rühmaga igaüks. Nende lasteasutuste asukohad on Energia tänav 4a ja Energia tänav 4b. Nende lasteasutuste asend on unikaalne seisukohalt, et nad on kõige lähedasemad üksteisele koolieelikute majad-haridusasutused kogu Narva linnas. Kaugus kahe lasteaiahoonete vahel moodustab 25 meetrit. Lasteasutuste Kaseke ja Maasikas teeninduspiirkondadeks on samad tänavad. Mõnede majade teeninduspiirkond dubleeritakse nii lasteaias Kaseke kui ka lasteaias Maasikas. Selline otsene naabrus lubab liita need haridusasutused. Antud liitmine võimaldab parendada lasteasutuste õpi- ja kasvatuskeskkonda ja tagada kvaliteetset õppeprotsessi. Narva Linnavalitsuse Kultuuriosakond pakub avada ühe hoone baasil ainult sõimerühmad lastele vanuses 1- 2 aastat, teise hoone baasil aga aiarühmad, kus hakkavad käima 3-7-aastased lapsed. Selline jaotus lubab moodustada nii esimeses kui ka teises majas homogeensed rühmad konkreetse vanuse lastele. Näiteks esimeses hoones on sõimerühmad  1-2-aastastele lastele ja 2-3-aastastele lastele. Samal ajal väldime liitrühma moodustamist 1-3-aastastele lastele. Teises hoones on 3-4-aastastele, 4-5-aastastele, 5-6-aastastele ja 6-7-aastastele lastele aiarühmad. Hetkel nii lasteaias Kaseke, kui ka lasteaias Maasikas pole võimalust komplekteerida rühmi lähtudes konkreetsest vanusest. Nende lasteasutuste aiarühmad on liitrühmad, kus käivad 3-5-aastased ja 5-7-aastased lapsed. Lasteasutuste Kaseke ja Maasikas liitmine võimaldab tagada kvaliteetset õpi- ja kasvatuskeskkonda ning muudab lasteasutused turvalisemaks ja sõbralikumaks lastele ja lastevanematele.

Koolieelsete lasteasutuste ümberkorraldamisega kaasnev koosseisu ainuke muudatus on koolieelse lasteasutuse Maasikas juhataja ametikoha kaotamine, selle asemele luuakse koolieelse lasteasutuse Kaseke juhataja asetäitja õppealal ametikoht.

 
2. Õiguslikud alused

Vastavalt Koolieelse lasteasutuse seaduse § 33 lõikele 1 lasteasutuse korraldab ja kujundab valla- või linnavolikogu otsusel ümber valla- või linnavalitsus.
Vastavalt Koolieelse lasteasutuse seaduse § 33 lõikele 2 lasteasutuste ümberkorraldamine seisneb lasteasutuste ühinemises. Lasteasutused ühinevad, kui lasteasutus liidetakse teise lasteasutusega ja liidetav lasteasutus lõpetab tegevuse.
3. Otsus

3.1.  Korraldada ümber koolieelset lasteasutust Maasikas liitumise teel koolieelse lasteasutusega Kaseke alates 01.10.2008.a.
3.2.  Lõpetada koolieelse lasteasutuse Maasikas tegevus alates 30.09.2008.a. seoses tema liitumisega koolieelse lasteasutusega Kaseke.
3.3.  Narva Linnavalitsusel moodustada komisjon antud otsuse punktis 3.1 nimetatud  ümberkorraldamise ning vara ja asjaajamise üleandmisega seotud toimingute teostamiseks. 

4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.

Mihhail Stalnuhhin

nr _____________

Koolieelse lasteasutuse Maasikas liitumine
koolieelse lasteasutusega Kaseke
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks „Koolieelse lasteasutuse Maasikas liitumine koolieelse lasteasutusega Kaseke” määruse eelnõu. 

2. Volitada esitama antud küsimus Narva Linnavolikogus ________________.
Tarmo Tammiste

Linnapea

Linnasekretär

